АҞӘА, жьҭаара 13 – Sputnik. Еицырдыруа америкатәи ашәаҳәаҩ, акомпозитор 75-шықәса зхыҵуа Боб Дилан 50 рҟынӡа альбом ҭижьхьеит, "Грэмми" апремиақәа 9 иоухьеит.
Уажәы иара ианаршьеит алитературазы Нобель ипремиа. Абри атәы аанацҳауеит апремиақәа зшо Швециатәи академиа.
Алитературазы апремиа XIX ашәышықәсазы Альфред Нобель иҳәахьала иаԥҵоу апремиақәа хәба ируакуп.
Сынтәа Нобель ипремиа иартәеит 8 миллион швециатә крон (932 нызқь доллар).